EFTA-Tilsynsmyndighedens afgørelse

nr. 125/02/KOL

af 25. juli 2002

hvorved Norge for visse plantearters vedkommende fritages fra at anvende de retsakter, der er omhandlet i punkt 3 og 4 i kapitel III i bilag I til aftalen om Det Europæiske Økonomiske Samarbejdsområde, om handel med såsæd (Rådets direktiv 66/402/EØF) og om handel med frø af olie- og spindplanter (Rådets direktiv 69/208/EØF)

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, særlig artikel 17 og protokol 1, artikel 4, litra d),

under henvisning til den i kapitel III, punkt 3, i bilag I til aftalen om Det Europæiske Økonomiske Samarbejdsområde omhandlede retsakt om handel med såsæd (Rådets direktiv 66/402/EØF), særlig artikel 23a,

under henvisning til den i kapitel III, punkt 4, i bilag I til aftalen om Det Europæiske Økonomiske Samarbejdsområde omhandlede retsakt om handel med frø af olie- og spindplanter (Rådets direktiv 69/208/EØF), særlig artikel 22,

under henvisning til aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra c),

under henvisning til EFTA-Tilsynsmyndighedens afgørelse nr. 171/94/KOL af 23. november 1994 om bemyndigelse af medlemmet med særligt ansvar for frie varebevægelser til at vedtage visse beslutninger og foranstaltninger,

under henvisning til en anmodning fra Norge af 15. februar 2000, og

ud fra følgende betragtninger:

Frø af ris, kanariegræs, hirse, sudangræs, hård hvede, majs, bortset fra popcorn og sukkermajs, hybrider, der opstår ved krydsning af hirse og sudangræs, jordnødder, safflor og bomuld produceres og markedsføres sædvanligvis ikke i Norge;

så længe ovennævnte betingelser er opfyldt, bør Norge fritages fra forpligtelsen til at anvende bestemmelserne i ovennævnte retsakter på de nævnte plantearter;

en sådan fritagelse må ikke være til hindring for markedsføring i Norge af frø, som er produceret i overensstemmelse med retsakterne i andre lande, der er part i aftalen om Det Europæiske Økonomiske Samarbejdsområde;

de i denne afgørelse fastsatte foranstaltninger er i overensstemmelse med udtalelsen fra EFTA's Plante- og Foderstofudvalg, der bistår EFTA-Tilsynsmyndigheden -

TRUFFET FØLGENDE AFGØRELSE:

1. Norge er hermed fritaget fra at anvende:

1.1. den retsakt, der er omhandlet i kapitel III, punkt 3, i bilag I til aftalen om Det Europæiske Økonomiske Samarbejdsområde, om handel med såsæd (Rådets direktiv 66/402/EØF), med undtagelse af bestemmelserne i artikel 14, stk. 1, på følgende plantearter:

>TABELPOSITION>

1.2. den retsakt, der er omhandlet i kapitel III, punkt 4, i bilag I til aftalen om Det Europæiske Økonomiske Samarbejdsområde, om handel med frø af olie- og spindplanter (Rådets direktiv 69/208/EØF), med undtagelse af bestemmelserne i artikel 13, stk. 1, på følgende plantearter:

>TABELPOSITION>

2. Denne afgørelse træder i kraft den 19. august 2002.

3. Denne afgørelse er rettet til Norge.

4. Kun den engelske udgave af denne afgørelse er autentisk.

Udfærdiget i Bruxelles, den 25. juli 2002.

På EFTA-Tilsynsmyndighedens vegne

Hannes Hafstein

Medlem af Kollegiet

Niels Fenger

Direktør